***Α’ ΑΡΣΑΚΕΙΟ – ΤΟΣΙΤΣΕΙΟ ΔΗΜΟΤΙΚΟ ΣΧΟΛΕΙΟ ΕΚΑΛΗΣ
ΕΚΔΗΛΩΣΕΙΣ-ΕΞΟΡΜΗΣΕΙΣ
Μ Α Ρ Τ Ι Ο Σ 2 0 1 6***

**1) Δευτέρα, 29 Φεβρουαρίου – Παρασκευή, 4 Μαρτίου 2016-Όλες οι τάξεις:**

**Εβδομάδα κατά της Σχολικής Βίας**

Με αφορμή την Ευρωπαϊκή Ημέρα κατά του Σχολικού Εκφοβισμού
(6 Μαρτίου) οι μαθητές του Α’ Αρσακείου-Τοσιτσείου Δημοτικού Εκάλης θα πραγματοποιήσουν στις τάξεις τους προγράμματα που στόχο θα έχουν την ενημέρωσή τους στο θέμα αυτό.

**2) Παρασκευή 4 Μαρτίου 2016- Α’ και Β’ τάξεις:**

**Ελεύθερη Θεατρική Σπουδή: «Με Χρώματα και Μουσικές»**

Την Παρασκευή 4 Μαρτίου 2016 οι μαθητές των Α’ και Β’ τάξεων του Α’ Αρσακείου-Τοσιτσείου Δημοτικού Εκάλης θα παρακολουθήσουν θεατρική παράσταση με τίτλο: «Με Χρώματα και Μουσικές». Πρόκειται για ένα δραματοποιημένο παραμύθι με ζωντανή παραδοσιακή μουσική από την εθελοντική θεατρική σπουδή. Το παραμύθι τραγουδά τα συναισθήματα , τη φύση και την Ελλάδα.

**3) Τρίτη 8 Μαρτίου 2016- Β’1 τάξη:**

**Εργαστήρι Υφάσματος**

Την Τρίτη 8 Μαρτίου 2016 οι μαθητές της Β΄1 τάξης του Α΄ Αρσακείου-Τοσιτσείου Δημοτικού Εκάλης θα επισκεφθούν το Εργαστήρι Υφάσματος. Τα παιδιά μέσα από το παιχνίδι, το παραμύθι και το κουκλοθέατρο, θα γνωρίσουν την υφαντική τέχνη και τα μυστικά της. Στόχος του βιωματικού προγράμματος «κόβω, ράβω, παίζω» είναι να γνωρίσουν τα παιδιά επαγγέλματα που σχετίζονται με την τέχνη του υφάσματος. Θα καλλιεργήσουν συγκεκριμένες δεξιότητες και θα ανακαλύψουν την αξία της ανακύκλωσης. Έτσι θα φτιάξουν πάνινα παιχνίδια και διακοσμητικά για το δωμάτιό τους.

**4) Τετάρτη 9 Μαρτίου 2016- Γ’ τάξη:**

**Εργαστήρι Κεραμικής: «Η τέχνη του αγγειοπλάστη»**

Την Τετάρτη 9 Μαρτίου 2016 οι μαθητές της Γ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Εργαστήρι Κεραμικής και θα παρακολουθήσουν το πρόγραμμα: «Η τέχνη του αγγειοπλάστη». Τα παιδιά θα έχουν την ευκαιρία να παρατηρήσουν πώς ο αγγειοπλάστης δίνει σχήμα στον πηλό, τόσο με τον παραδοσιακό όσο και με το σύγχρονο τροχό. Θα γνωρίζουν τα στάδια επεξεργασίας του πηλού, τα εργαλεία τού αγγειοπλάστη και θα παρακολουθήσουν το ψήσιμο, το βάψιμο και τη διακόσμηση των αγγείων.

**5) Τετάρτη, 9 Μαρτίου 2016- Ε’ τάξη:**

**Βυζαντινό Μουσείο**

Την Τετάρτη 9 Μαρτίου 2016 οι μαθητές της Ε’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Βυζαντινό Μουσείο. Στον όμορφο και ανακαινισμένο χώρο του Βυζαντινού Μουσείου οι μαθητές θα έρθουν σε επαφή με τη βυζαντινή τέχνη μέσα από τα εκθέματα της γλυπτικής, της εικονογραφίας, της αργυροχοΐας των ιερών κειμηλίων και σκευών.

Θα γνωρίσουν την εκκλησιαστική αρχιτεκτονική τα ψηφιδωτά και τα ανάγλυφα μέσα από αξιόλογα δείγματα της βυζαντινής μας κληρονομιάς.

**6) Πέμπτη 10 Μαρτίου 2016- Β’2 τάξη:**

**Εργαστήρι Υφάσματος: «Κόβω, ράβω, παίζω»**

Την Πέμπτη 10 Μαρτίου 2016 οι μαθητές της Β΄2 τάξης του Α΄ Αρσακείου-Τοσιτσείου Δημοτικού Εκάλης θα επισκεφθούν το Εργαστήρι Υφάσματος και θα παρακολουθήσουν το πρόγραμμα: «Κόβω, ράβω, παίζω». Τα παιδιά μέσα από το παιχνίδι, το παραμύθι και το κουκλοθέατρο, θα γνωρίσουν την υφαντική τέχνη και τα μυστικά της. Στόχος του βιωματικού προγράμματος «κόβω, ράβω, παίζω» είναι να γνωρίσουν τα παιδιά επαγγέλματα που σχετίζονται με την τέχνη του υφάσματος. Θα καλλιεργήσουν συγκεκριμένες δεξιότητες και θα ανακαλύψουν την αξία της ανακύκλωσης. Έτσι θα φτιάξουν πάνινα παιχνίδια και διακοσμητικά για το δωμάτιό τους.

**7) Πέμπτη 10 Μαρτίου 2016- ΣΤ’ τάξη:**

**Ιστορικό Εθνολογικό Μουσείο «Η νεότερη ιστορία της Ελλάδας»**

Την Πέμπτη 10 Μαρτίου 2016 οι μαθητές της Στ’ τάξης του Α’ Αρσακείου-Τοσιτσείου Δημοτικού Εκάλης
θα επισκεφθούν το Κτήριο της Παλαιάς Βουλής. Εκεί μέσα ζωντανεύουν οι γνώσεις που αποκτούν στο μάθημα της Ιστορίας τους. Η επανάσταση του ‘21, οι ήρωες και τα όπλα τους, τα έγγραφα του αγώνα,
οι επιτυχίες των αγωνιστών στη θάλασσα, ο Μακεδονικός αγώνας και οι σημαντικοί σταθμοί της
νεότερης ελληνικής ιστορίας θα εντυπωσιάσουν τους μαθητές της ΣΤ΄ τάξης.

**8) Παρασκευή, 18 Μαρτίου 2016- Α’ τάξη:**

**Σχολείο Παιχνιδιού**

Την Παρασκευή 18 Μαρτίου 2016 οι μαθητές της Α’ τάξης του Α’ Αρσακείου-Τοσιτσείου Δημοτικού Σχολείου Εκάλης θα επισκεφθούν το Σχολείο Παιχνιδιού και θα παρακολουθήσουν εκπαιδευτικό πρόγραμμα με θέμα: «Μια ιστορία, πολλά ταξίδια». Παίζοντας θα μάθουν, θα εκφραστούν, θα δημιουργήσουν και θα αναβιώσουν το όμορφο ανοιξιάτικο έθιμο.

**9) Παρασκευή, 18 Μαρτίου 2016- Δ’ τάξη:**

**Ίδρυμα Μείζονος Ελληνισμού**

Την Παρασκευή 18 Μαρτίου 2016 οι μαθητές της Δ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Ίδρυμα Μείζονος Ελληνισμού.

Σκοπός του Ιδρύματος είναι η διάσωση και διάδοση της ιστορικής μνήμης και παράδοσης, η συνειδητοποίηση της οικουμενικής διάστασης του Ελληνισμού, καθώς και η προβολή της συμβολής του στην εξέλιξη του πολιτισμού. Οι στόχοι και οι σκοποί του ΙΜΕ υλοποιούνται μέσα από ένα πλήθος δραστηριοτήτων και προγραμμάτων, τα οποία έχουν χαρακτήρα καινοτόμο και πρωτοποριακό, καθώς αξιοποιούν τις τελευταίες τεχνολογικές εξελίξεις της πληροφορικής και οπτικοακουστικά μέσα για την παράθεση πληροφοριών και διαδραστικών εκθεμάτων κάθε είδους.

**10) Παρασκευή, 18 Μαρτίου 2016- Όλες οι τάξεις:**

**Παράδοση Ελέγχων Β΄ Τριμήνου, ώρα 15.30-17.00**

Την Παρασκευή 18 Μαρτίου 2016 θα γίνει παράδοση Ελέγχων Προόδου Β' Τριμήνου στους γονείς
και κηδεμόνες των μαθητών του Α' Αρσακείου - Τοσιτσείου Δημοτικού Εκάλης.

**11) Τρίτη 22 Μαρτίου 2016- Α’, Β’, Γ’ τάξεις:**

**Παρακολούθηση Εθνικής Εορτής 25ης Μαρτίου**

Την Τρίτη 22 Μαρτίου 2016 οι Α’, Β’, Γ’ τάξεις του Α΄ Αρσακείου-Τοσιτσείου Δημοτικού Εκάλης θα παρακολουθήσουν τη Γιορτή της 25ης Μαρτίου που οργανώνει το Β’ Αρσάκειο-Τοσίτσειο Δημοτικό Εκάλης στο Θέατρο των σχολείων μας.

**12) Τετάρτη 23 Μαρτίου 2016- Δ’ , Ε’, Στ’ τάξεις:**

**Παρακολούθηση Εθνικής Εορτής 25ης Μαρτίου**

Την Τετάρτη 23 Μαρτίου 2016 οι Δ’, Ε’, ΣΤ’ τάξεις του Α΄ Αρσακείου-Τοσιτσείου Δημοτικού Εκάλης θα παρακολουθήσουν τη Γιορτή της 25ης Μαρτίου που οργανώνει το Β’ Αρσάκειο-Τοσίτσειο Δημοτικό Εκάλης στο Θέατρο των σχολείων μας.

**13) Παρασκευή 25 Μαρτίου 2016-Στ’2 τάξη:**

**Συμμετοχή στην παρέλαση**

Την Παρασκευή 25 Μαρτίου 2016 οι μαθητές της Στ’2 τάξης του Α’ Αρσακείου-Τοσιτσείου Δημοτικού Εκάλης συμμετέχουν στην παρέλαση στο Δήμο Διονύσου.